CELEX: 31991R3090
Language: el
Date: 1991-10-21 00:00:00
Title: Κανονισμός ( ΕΟΚ ) αριθ. 3090/91 του Συμβουλίου, της 21ης Οκτωβρίου 1991, για την παράταση του προσωρινού δασμού αντιντάμπινγκ που επιβάλλεται στις εισαγωγές διυδροστρεπτομυκίνης καταγωγής Λαϊκής Δημοκρατίας της Κίνας

Avis juridique important

|

31991R3090

Κανονισμός ( ΕΟΚ ) αριθ. 3090/91 του Συμβουλίου, της 21ης Οκτωβρίου 1991, για την παράταση του προσωρινού δασμού αντιντάμπινγκ που επιβάλλεται στις εισαγωγές διυδροστρεπτομυκίνης καταγωγής Λαϊκής Δημοκρατίας της Κίνας  

Επίσημη Εφημερίδα αριθ. L 293 της 24/10/1991 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 3090/91 ΤΟΥ ΣΥΜΒΟΥΛΙΟΥ  της 21ης Οκτωβρίου 1991  για την παράταση του προσωρινού δασμού αντιντάμπινγκ που επιβάλλεται στις εισαγωγές διυδροστρεπτομυκίνης καταγωγής Λαϊκής Δημοκρατίας της ΚίναςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11  παράγραφος 5,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2054/91 (2), η Επιτροπή καθιέρωσε προσωρινό δασμό αντιντάμπινγκ στις εισαγωγές διυδροστρεπτομυκίνης καταγωγής Λαϊκής Δημοκρατίας της Κίνας-  ότι δεν έχει ακόμη περατωθεί η εξέταση των γεγονότων και ότι η Επιτροπή ενημέρωσε, ως εκ τούτου, τους κινέζους και ιάπωνες εξαγωγείς για την πρόθεσή της να προτείνει παράταση του προσωρινού δασμού για επιπλέον περίοδο που δεν υπερβαίνει τους δύο μήνες-   ότι οι εξαγωγείς δεν διατύπωσαν αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που επιβλήθηκε με τον κανονισμό (ΕΟΚ) αριθ. 2054/91 στις εισαγωγές διυδροστρεπτομυκίνης καταγωγής Λαϊκής Δημοκρατίας της Κίνας παρατείνεται για περίοδο δύο μηνών. Παύει να εφαρμόζεται εάν, πριν τη λήξη αυτής  της περιόδου, το Συμβούλιο λάβει οριστικά μέτρα ή εάν λήξει η διαδικασία, σύμφωνα με το άρθρο 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 21 Οκτωβρίου 1991. Για το Συμβούλιο  Ο Πρόεδρος  P. BUKMAN   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 187 της 13. 7. 1991, σ. 23.